British & Irish Film Festival Luxembourg

De British & Irish Film Festival Luxembourg (kuerz BIFFL) ass e Filmfestival, deen zënter 2010 all Joer am September oder Oktober an der Stad Lëtzebuerg organiséiert gëtt.

En ass, wéi den Numm et scho seet, op Filmer aus Groussbritannien an Irland spezialiséiert, an haaptsächleche op onofhängeg Filmproduktiounen. E gëtt vun der SARL G-Media organiséiert.

Bis 2018 huet de Festival British & Irish Film Season (BIFS) geheescht, éier en 2019 fir seng 10. Editioun den haitegen Numm krut.lequotidien.lu: Le meilleur du Royaume-Uni et de l'Irlande à l'affiche vum Pablo Chimienti (7. September 2019)

Wärend der 12. Editioun am Joer 2021 goufen 21 Laangfilmer an e puer Kuerzfilmer gewisen, aus ënnerschiddleche Genren.chronicle.lu: British & Irish Film Festival Luxembourg (BIFFL) (25. September 2021) Zënter 2021 ginn och Filmpräisser verdeelt: ee vun der Association luxembourgeoise de la presse cinématographique (ALPC) an e Publikumspräis.

Zënter 2023 gëtt de Festival zweemol d'Joer organiséiert, mat enger Fréijoersausgab an enger Hierschteditioun.

Um Spaweck
 www.bifilmseason.lu

Kategorie:Filmfestivallen
Kategorie:Kultur zu Lëtzebuerg
Kategorie:Iresche Film
Kategorie:Brittesche Film